GDPR — Regulament 679/2016

# Politica de confidențialitate

Cum se conformează Romfast prevederilor privind protecția datelor cu caracter personal.

La 25 mai 2018 a intrat în vigoare și au devenit aplicabile prevederile Regulamentului European 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor „date” (GDPR).

Prin această politică dorim să vă comunicăm felul în care ROMFAST se conformează acestui regulament.

1. ROMFAST prelucrează datele dumneavoastră cu bună credință, conform prevederilor Regulamentului.
2. Informațiile pe care ROMFAST le stochează despre dumneavoastră, în calitate de client, datorită produselor și serviciilor pe care le-ați achiziționat, sunt strict legate de identificare și de contact, în scopul derulării relației contractuale (ex. nume și prenume, CNP, adresă, telefon, adresă de e-mail etc.) pentru întocmirea facturilor sau efectuarea declarațiilor obligatorii către autorități, conform legii.
3. ROMFAST se angajează să păstreze confidențialitatea datelor personale din contractele de furnizare software și suport tehnic.
4. În virtutea contractului de suport tehnic încheiat între dumneavoastră și ROMFAST, bazele dumneavoastră de date nu sunt păstrate de către ROMFAST.

   Accesul la bazele dumneavoastră de date se face numai în urma sesizărilor efectuate de dumneavoastră, dacă este cazul. Informațiile din bazele de date sunt folosite strict pentru rezolvarea sesizărilor și numai pe durata rezolvării sesizărilor. Accesarea acestor informații se va face strict cu acordul punctual al responsabilului dumneavoastră cu securitatea datelor sau a responsabilului desemnat de dumneavoastră.

5. Datele personale ale clienților nu fac și nu vor face obiectul unor tranzacții ale ROMFAST cu terțe persoane (fizice sau juridice).

Responsabilul cu Protecția Datelor

Marius Mutu · Telefon: 0241 541 000 · Email: office@romfast.ro

Pentru orice alte informații, vă stăm la dispoziție.

Cu respect,

ROMFAST